**Nyírpazonyi Aranyalma Óvoda**

**4531 Nyírpazony, Széchenyi u. 15.**

**Tel: (42) 212-476**

**E-mail: ovoda@nyirpazony.hu**

**TÁJÉKOZTATÁS RENDKÍVÜLI SZÜNETBEN IGÉNYBE VEHETŐ ÓVODAI ÜGYELETRŐL**

Az Emberi Erőforrások Minisztere 18/2021. (III. 06.) határozata alapján az alábbiakban határozzuk meg az óvodai ügyelet eljárásrendjét:

1. Az ügyelet szigorú szempontok alapján igényelhető, maximum 5 fős kiscsoportokban. A szülők erre vonatkozó igényüket nyilatkozat formájában tehetik meg.

Kizárólag

* a koronavírus járvány elleni küzdelemben részt vevő szülők gyermekei (egészségügy, stratégiai munkahelyek) részére,
* munkavégzés miatt nem megoldható gyermek felügyelet miatt, nyilatkozatban közölt indoklás alapján

jogosultak egyéni elbírálással az ügyelet igénybevételére.

A nyilatkozathoz csatolni kell a szülő munkáltatói igazolását, mely tartalmazza a szülő munkarendjét is.

1. A gyermekek átvételének és átadásának módja:

- a gyermeket a szülő az óvoda bejárati ajtójában adhatja át az óvoda dolgozójának,

- a gyermek hazavitelekor a szülő a bejáratnál jelzi érkezését, és ott várja gyermekét,

- a szülő csak egészséges gyermeket hozhat be az óvodába,

- ha bármilyen megbetegedésre utaló tünetet tapasztal az óvodai dolgozó, a gyermeket nem veheti át,

- ha napközben tapasztalunk betegségre utaló jeleket, akkor haladéktalanul kérjük a szülőt, hogy gyermekét vigye haza az intézményből,

- a szülő közvetlen munkakezdés előtt hozhatja be a gyermeket és a munkaideje lejárta után közvetlenül köteles hazavinni.

1. A szülő gyermeke óvodai igényének lemondását és újra igénylését megteheti előző nap 10 óráig.

Nyírpazony, 2021.03.08.

 Dr. Faragóné Bankus Judit

 óvodavezető